&Anders.Lund; &Anders.Lund.mail;
Marek
Laane

    bald@smail.ee

Tõlge eesti keelde

# &kate; seadistamine

## Ülevaade

&kate; pakub mitmeid võimalusi kujundada rakendus just selliseks, nagu soovid. Tähtsaimad võimalused on järgmised:

Seadistustedialoog

  See on peamine seadistusvahend, mis võimaldab seadistada &kate; rakendust, redaktorikomponenti ja pluginate kasutamist.

Menüü Seadistused

  Lubab muuta sagedamini kasutatavaid seadistusi ning käivitada seadistustedialooge.

Menüü Vaade

  Võimaldab poolitada aktiivse tööpinna, samuti näidata parajasti redigeeritava dokumendi ikoonide ja reanumbrite paneeli.

Põimitav terminal kasutab Süsteemi seadistustes määratud seadistust ning seda võib oma vajaduste kohaselt seadistada hiire parema nupu kontekstimenüüst.

## Peamine seadistustedialoog

&kate; seadistustedialoog näitab vasakul teemapuud ning paremal vastavalt valitud teema seadistustelehekülge.

Seadistused on jagatud kahte rühma:

- Rakenduse seadistused

- Redaktorikomoponendi seadistused

## &kate; rakenduse seadistused

Sellesse gruppi kuuluvad leheküljed &kate; üldiseks seadistamiseks

### Üldine

See lehekülg sisaldab mõningaid &kate; üldisi valikuid.

Käitumine
  Hoiatus, kui faile on muutnud mõni muu protsess

    Märkimisel annab &kate; teada failidest, mida on muudetud väljaspool rakendust, kui fookus asub muidugi peaaknas. Sul on võimalik korraga tegelda mitme muudetud failiga, neid uuesti avada, salvestada või muudatustest loobuda.

    Kui see ei ole märgitud, palub &kate; midagi ette võtta ainult siis, kui väljaspool muudetud fail rakenduses fookuse saab.

Metainfo
  Salvestatakse redigeeritud failide metainfo

    Märkimisel salvestab &kate; dokumentide sulgemise järel ka sellised metaandmed nagu järjehoidjad ja seansi seadistused. Neid andmeid kasutatakse dokumendi taasavamisel uuesti, kui dokumenti ei ole vahepeal kuidagi muudetud.

  Kasutamata metainfo kustutatakse

    Siin saab määrata päevade maksimaalse arvu, mille jooksul säilitatakse avamata failide metainfo. See aitab vältida metainfo andmebaasi kasvamist liiga suureks.

Vaikimisi teksti redigeerimise komponent

  Siin saab valida teksti redigeerimise komponendi, mida &kate; kasutab. Vaikimisi on selleks määratud süsteemi vaikimisi teksti redigeerimise komponent, nagu see on paika pandud Süsteemi seadistustes.

### Seansid

See lehekülg sisaldab seansside kasutamisega seotud valikuid.

Seansside elemendid
  Kaasa arvatud akna seadistused

    Märkimise korral salvestab &kate; iga seansiga ka akna seadistused.

Käitumine rakenduse käivitumisel

  Siin saab määrata &kate; käitumise käivitumisel. Neid seadistusi saab tühistada käsureal teistsuguseid korraldusi andes.

  Avatakse uus seanss

    Selle valimisel avab &kate; käivitamisel uue nimetu seansi.

  Laaditakse viimati kasutatud seanss

    Selle valimisel avab &kate; käivitumisel viimati kasutatud seansi. See on abiks, kui sa kasutad alati sama seanssi või vahetad neid harva.

  Valitakse seanss käsitsi

    Selle valimisel näitab &kate; alati väikest dialoogi, kus saad valida vajaliku seansi või laadida vaikeseansi, kui ühtegi seanssi pole salvestatud. See on vaikekäitumine. See on abiks, kui sul on sageli palju seansse.

Seansi andmete (avatud failid ja sisselülitamise korral akna seadistus) muudatused salvestatakse alati.

### Puuvaade

Taustavarjutus

  Selles sektsioonis saab sisse või välja lülitada oma tegevuse visualiseerimise ning sisselülitamise korral valida, milliseid värve selleks kasutada. Täpsemalt räägib neist võimalustest sektsioon Dokumentide nimekiri.

sorteerimise alus

  Siin saab määrata, mille alusel sorteeritakse dokumentide nimekiri. Seda saab määrata ka nimekirjas &HPN;ga klõpsates ilmuvast menüüst.

Täieliku asukoha näitamine

  Märkimise korral näidatakse puuvaates tipptaseme katalooge nende täieliku asukohaga, mitte ainult viimase kataloogi nimega.

### Pluginad

Sellel leheküljel on näha &kate; rakenduse paigaldatud pluginate nimekiri. Iga plugina juures näeb selle nime ja lühikirjeldust. Märkekastiga saab antud plugina sisse või välja lülitada.

Kui mõnel pluginal on seadistatavaid valikuid, näeb selle dialoogi antud lehekülje alamleheküljena.

### Terminal

Seda kaarti näeb ainult siis, kui sisse on lülitatud terminali tööriistavaate plugin, mis vaikimisi ongi sisse lülitatud.

Terminali automaatne sünkroniseerimine aktiivse dokumendiga, kui võimalik

  See annab põimitud terminalile käsu `cd` ehk käsu suunduda aktiivse dokumendi kataloogi, kui see käivitatakse või aktiivseks muudetakse. Kui see ei ole lubatud, tuleb vastavad operatsioonid terminalis ise sooritada.

Keskkonnamuutuja EDITOR väärtuseks määratakse 'kate -b'

  See määrab kindlaks keskkonnamuutuja `EDITOR`, nii et kõik sisseehitatud terminalis käivitatavad programmid, mis avavad automaatselt faili redaktoris, avavad selle &kate;s, mitte aga vaikimisi shellile määratud redaktoris. Sa ei saa terminali seejärel enam enne kasutada, kuni pole sulgenud faili &kate;, mille järel väljakutsuv programm teab, et oled lõpetanud faili redigeerimise.

&configuring-part-sections;

## Seadistamine dokumendi muutujatega

&kappname; muutujad kujutavad endast dokumendi muutujate kateparts-teostust. Dokumendi muutujad sarnanevad mõneti Emacsi ja Vi režiimiridadele (modeline). Katepart sätestab nende ridade vorminguks `kate: MUUTUJANIMI VÄÄRTUS; [ MUUTUJANIMI VÄÄRTUS; ... ]`. Read võivad mõistagi olla ka kommentaarid, kui fail on vormingus, mis kasutab kommentaare. Muutujate nimed on üksiksõnad (tühimärkideta), kõik kuni järgmise semikoolonini on väärtus. Semikooloni kasutamine on nõutav.

Toome näite muutuja reast, mis sunnib peale treppimisseadistuse C++, Java või JavaScripti keeles failile:

    // kate: replace-tabs on; indent-width 4; indent-mode cstyle;

Muutujate rida otsitakse ainult esimeselt ja viimaselt 10 realt.

Lisaks võib dokumendi muutujad salvestada suvalisse kataloogi faili `kateconfig` ning seadistused rakendatakse samamoodi, nagu oleks režiimiread sisestatud kõigisse kataloogi ja selle alamkataloogide (nii kaugele, kui on seadistatud otsingusügavust) failidesse. Faili `kateconfig` dokumendi muutujad kasutavad samasugust süntaksit nagu režiimiread.

Muutujad toetavad peaaegu kõiki Kate komponendi kasutatavaid seadistusvõimalusi ning ka mõned pluginad kasutavad muutujaid. Viimasel juhul on neist juttu vastavate pluginate dokumentatsioonis.

### Kuidas &kappname; muutujaid kasutab

Seadistust lugedes uurib katepart järgmisi kohti (just sellises järjekorras):

- Globaalne konfiguratsioon.

- Täiendavad seansiandmed.

- "Failitüübi" konfiguratsioon.

- Dokumendi muutujad failis `.kateconfig`.

- Dokumendi muutujad dokumendis endas.

- Redigeerimise ajal menüüst või käsurealt määratud seadistused.

Nagu näha, saab dokumendi muutujaid tühistada ainult käitusaja muutustega. Kui dokument salvestatakse, loetakse dokumendi muutujad uuesti sisse, ning need kirjutavad üle muudatused, mida on tehtud menüüd või käsurida kasutades.

Kõik muutujad, mida allpool ei ole ära toodud, on salvestatud dokumenti ning neile võivad päringu esitada muud objektid, näiteks pluginad, mis saavad neid oma huvides ära kasutada. Näiteks kasutab muutujaga treppimise režiim oma seadistuse leidmiseks just dokumendi muutujaid.

Siintoodud muutujad kajastavad &kappname; versiooni 3.7. Tulevikus võib muutujaid lisanduda. Muutujatel võib olla kolme tüüpi väärtusi, mis saavad esineda järgmisel kujul:

- TÕEVÄÄRTUS - on|off|true|false|1|0

- TÄISARV - suvaline täisarv

- SÕNE - kõik muu

### Saadaolevad muutujad

    auto-center-linesTÄISARV

  Automaatselt tsentreeritavate ridade arvu määramine.

    auto-insert-doxygenTÕEVÄÄRTUS

  Alustava tärni lisamise Doxygeni kommentaarides sisse/väljalülitamine. See ei tee midagi, kui sa ei kasuta C stiilis automaatset treppimist.

    background-colorSÕNE

  Dokumendi taustavärvi määramine. Väärtus peab vastama kehtivale värvile, näiteks `#ff0000`.

    backspace-indentsTÕEVÄÄRTUS

  Treppimise eemaldamise lubamine või keelamine klahvi &Backspace; vajutamisel.

    block-selectionTÕEVÄÄRTUS

  Plokivaliku sisse/väljalülitamine.

    bom | byte-order-markerTÕEVÄÄRTUS

  Baidjärjestuse markeri lubamine/keelamine failide salvestamisel Unicode'i vormingus (utf8, utf16, utf32).

  Alates Kate 3.4 (KDE 4.4)

    encodingSÕNE

  Faili laadimisel või salvestamisel kasutatava kodeeringu määramine. Et dokumendi muutujad loetakse pärast laadimist, mõjutab see ainult salvestamist. Kui asetad selle faili `.kateconfig`, mõjutab see ka laadimist.

  Alates Kate 3.10 (KDE 4.10)

    bracket-highlight-colorSÕNE

  Nurksulgude esiletõstu värvi määramine. Väärtus peab vastama kehtivale värvile, näiteks `#ff0000`.

    current-line-colorSÕNE

  Aktiivse rea värvi määramine. Väärtus peab vastama kehtivale värvile, näiteks `#ff0000`.

    default-dictionarySÕNE

  Vaikesõnaraamatu määramine õigekirja kontrollimiseks.

  Alates Kate 3.4 (KDE 4.4)

    dynamic-word-wrapTÕEVÄÄRTUS

  Dünaamilise reamurdmise sisse- või väljalülitamine.

    eol | end-of-lineSÕNE

  Realõpurežiimi määramine. Sobivad väärtused on `unix`, `mac` ja `dos`.

    folding-markersTÕEVÄÄRTUS

  Voltimismärkide näitamise sisse/väljalülitamine.

    font-sizeTÄISARV

  Dokumendi fondi punktisuuruse määramine.

    fontSÕNE

  Dokumendi fondi määramine. Väärtus peab vastama reaalsele fondinimele, näiteks `courier`.

    hl | syntaxSÕNE

  Süntaksi esiletõstmise määramine. Korrektsed stringid on kõik menüüdes esinevad nimetused. Näiteks C++ puhul tulebki lihtsalt kirjutada `C++`.

    icon-bar-colorSÕNE

  Ikooniriba värvi määramine. Väärtus peab vastama reaalsele värvile, näiteks `#ff0000`.

    icon-borderTÕEVÄÄRTUS

  Ikoonipiirde näitamise sisse/väljalülitamine.

    indent-modeSÕNE

  Automaatse treppimise režiimi määramine. Kasutada saab võtmeid `none`, `normal`, `cstyle`, `haskell`, `lilypond`, `lisp`, `python`, `ruby` ja `xml`. Täpsemalt räägib sellest .

    indent-widthTÄISARV

  Treppimise laiuse määramine.

    keep-extra-spacesTÕEVÄÄRTUS

  Määramine, kas treppimise laiuse arvestamisel säilitada lisatühikud.

    line-numbersTÕEVÄÄRTUS

  Reanumbrite näitamise sisse/väljalülitamine.

    mixed-indentTÕEVÄÄRTUS

  Segatreppimise (nagu Emacsil) sisse/väljalülitamine.

  Märkus: iganenud alates Kate 3-st (KDE4). Muutujat eiratakse, edaspidi tuleb selle asemel kasutada `replace-tabs on;`.

    newline-at-eofTÕEVÄÄRTUS

  Tühja rea lisamine faili lõppu (end of the file, EOF) dokumendi salvestamisel.

  Alates &kate; 3.9 (KDE 4.9)

    overwrite-modeTÕEVÄÄRTUS

  Ülekirjutamisrežiimi sisse/väljalülitamine.

    persistent-selectionTÕEVÄÄRTUS

  Püsiva valiku sisse/väljalülitamine.

    remove-trailing-spaceTÕEVÄÄRTUS

  Dünaamilise realõpu puhastamise sisse/väljalülitamine.

  Märkus: iganenud alates KDE 4.10. Palun kasuta selle asemel soovitud tulemuse saavutamiseks remove-trailing-spaces.

    remove-trailing-spacesSTRING

  Dokumendi salvestamisel eemaldatakse lõputühikud. Kehtivad valikud on:

  - `none`, `-` või `0`: lõputühikuid ei eemaldata kunagi.

  - `modified`, `mod`, `+` või `1`: lõputühikud eemaldatakse ainult muudetud ridadelt. Muudetud read on tähistatud reamuutmissüsteemis.

  - `all`, `*` või `2`: lõputühikud eemaldatakse kogu dokumendis.

  Alates: KDE 4.10. See muudab iganenuks valikud `remove-trailing-space` ja `replace-trailing-space-save`.

    replace-tabs-saveTÕEVÄÄRTUS

  Tabeldusmärkide tühikuks teisendamise sisse- või väljalülitamine.

    replace-tabsTÕEVÄÄRTUS

  Dünaamilise tabeldusmärkide tühikuteks teisendamise sisse- või väljalülitamine.

    replace-trailing-space-saveTÕEVÄÄRTUS

  Realõpu salvestamisel puhastamise sisse/väljalülitamine.

  Märkus: iganenud alates KDE 4.10. Palun kasuta selle asemel soovitud tulemuse saavutamiseks remove-trailing-spaces.

    schemeSÕNE

  Värviskeemi määramine. String peab kehtimiseks olema sinu konfiguratsioonis esineva värviskeemi nimi.

    selection-colorSÕNE

  Valiku värvi määramine. Väärus peab vastama reaalsele värvile, näiteks `#ff0000`.

    show-tabsTÕEVÄÄRTUS

  Visuaalsete tabeldusmärkide sisse/väljalülitamine.

    smart-homeTÕEVÄÄRTUS

  Targa kojumineku sisse/väljalülitamine.

    space-indentTÕEVÄÄRTUS

  Tühikutega treppimise sisse/väljalülitamine.

  Märkus: iganenud alates Kate 3-st (KDE4). Vaikimisi kasutatakse segatreppimist. Ainult tühimärkidega treppimiseks määra `replace-tabs on;`.

    tab-indentsTÕEVÄÄRTUS

  Tabeldusmärkidega treppimise sisse- või väljalülitamine.

    tab-widthTÄISARV

  Tabeldusmärgi laiuse määramine.

    undo-stepsTÄISARV

  Meelespeetavate tagasivõtmiste arvu määramine.

  Märkus: iganenud alates Kate 3-st (KDE4). Muutujat eiratakse. Tagasivõtmiste maksimaalne arv on piiramatu.

    word-wrap-columnTÄISARV

  Staatilise reamurdmise laiuse määramine.

    word-wrap-marker-colorSÕNE

  Reamurdmise markeri värvi määramine. Väärtus peab vastama reaalsele värvile, näiteks `#ff0000`.

    word-wrapTÕEVÄÄRTUS

  Staatilise reamurdmise sisse- või väljalülitamine.