&Anders.Lund; &Anders.Lund.mail;
Marek
Laane

    bald@starman.ee

Tõlge eesti keelde

# Pluginate kasutamine

Kate kasutab kaht erinevat tüüpi pluginaid: &kate; rakenduse pluginad ja &kate; redaktorikomponendi pluginad. Viimaseid saavad kasutada kõik teised rakendused, mis tarvitavad redaktorikomponenti, näiteks KDevelop, Quanta, Kile, KWrite ja paljud muud, rakenduse pluginad on aga spetsiifilised just &kate;le endale.

Mõlemat tüüpi pluginate kasutamist saab sisse ja välja lülitada seadistustedialoogis, mis ühtlasi võimaldab mõningate pluginate juures üht-teist seadistada.

Mitmesuguseid üsna erinevaks otstarbeks mõeldud pluginaid on päris palju ning pluginaid leiab ka veebist. Teatud pluginad on juba kaasa pandud redaktorikomponendiga, need võimaldavad automaatset sulgude lisamist, failide lisamist, andmetööriistu ja teksti eksportimist &HTML;-ina.

## Redaktori komponendi pluginad

Lehekülje Laiendused kaardil Pluginad on näha kõik saadaolevad pluginad ning siin saab märkida, milliseid neist kasutada, milliseid mitte. Klõpsuga nupule Info avatakse antud plugina infodialoog.

Plugina märkimise korral saab tarvitada nuppu Seadista ning vastavat pluginat seadistada.

Automaatsulud

  Automaatsulgude plugin tühistab &kate; sisemise automaatsulgude omaduse. See lisab automaatselt lõpetava sulu } järgmise rea algusse pärast selle rea lõppu jõudmist, millel seisab alustav sulg {, ning klahvi &Enter; vajutamist.

Andmete tööriistad

  Võimaldab kasutada andmetööriistu, näiteks tesaurust ja õigekirja kontrolli (kui need on paigaldatud). Andmetööriistad on saadaval ainult siis, kui tekst on valitud või kui hiire parema nupuga klõpsatakse mõne sõna kohal. Kui andmetööriistu ei pakuta isegi siis, kui tekst on valitud, tuleb need paigaldada. Mõned andmetööriistad kuuluvad paketti &koffice;. Kui see plugin on sisse lülitatud ja andmetööriistad paigaldatud, ilmuvad kontekstimenüüsse vastavad lisakirjed.

Eksportija

  See käsk võimaldab eksportida aktiivse dokumendi koos kogu esiletõstmise teabega HTML-dokumenti menüükäsu Fail Ekspordi HTML-ina abil. Lisaks võib kasutada käsku Redigeerimine Kopeeri HTML-ina valitud teksti kopeerimiseks HTML-ina süsteemi lõikepuhvrisse.

Ikoonilisaja

  Ikoonilisaja plugin on mõeldud peamiselt &kde; arendajatele. See lisab redaktori kontekstimenüüsse kirje Lisa KIcon-Code. Valimise korral avatakse &kde; ikoonivalija (mis näitab rakenduste, toimingute jne. ikoone). Sellel klõpsates lisatakse tekstina failinimi ilma laiendita. See on kasulik ainult ikoonide määramiseks &kde; raamistiku kaudu klassi KIcon() abil.

Hullumeelne (mitte ZEN) HTML kodeering (kerge versioon)

  Plugin, mis kasutab zen-kodeerimise laadset selektori lõpetamist. Täpsemalt kõneldakse sellest Wikipedias Zen Coding.

Faili lisamine

  See plugin võimaldab lisada kursori asukohta mis tahes loetava faili. Sisselülitamise korral ilmub menüüsse Tööriistad lisakirje Faili lisamine.

## &kate; rakenduse pluginad

&kate; pluginad on &kate; redaktori lisafunktsioonid Need võivad lisada menüüsid ja kiirviitu, samuti laiendada &kate; võimalusi. Neid võib paigaldada &kate;le just nii vähe või palju, kui sulle endale meeldib. Ava &kate; seadistustedialoog menüükäsuga Seadistused&kate; seadistamine... Vali soovitud pluginad kaardilt Rakendus Pluginad.

Saadaolevad rakenduse pluginad on järgmised:

- &gdb; - lihtne &gdb; kasutajaliides

- Tagasijälituse brauser - tagasijälituse liikumistööriista vaade

- Dokumentide kiirlülitaja - võimaldab kiiresti lülituda mõnele teisele avatud dokumendile

- SQL plugin - päringu esitamine SQL-andmebaasis

- Otsimise ja asendamise plugin - mustrite otsimine ja asendamine kõigis avatud failides või kõigis konkreetse kataloogi failides

- Kaardiriba - lisab Kate peaaknasse standardse kaardiriba

- Tekstifilter - lihtne teksti filtreerimine

- Sümbolite näitaja - hangib lähtekoodist sümbolid ja näitab neid

- Failisüsteemi sirvija - Failisüsteemi sirvija tööriistavaade

- Terminali tööriistavaade - terminalividinat põimiv tööriistavaade

- CTagsi plugin - definitsiooni/deklaratsiooni otsimine CTagsiga

- Failimallid - uute failide loomine malli põhjal

- Päisefaili avaja - vastava .h/[.cpp|.c] faili avamine

- Ehitamisplugin - kompileerimine või ehitamine (make) ja veateadete parsimine

- Failide saatmine e-postiga - failide saatmine e-kirjaga

- Mitmerealine kaardiriba - lisab &kate; peaaknasse mitmerealise kaardiriba

- Kate jupid - juppide plugin koodilõpetuse toetusega

- Jovie teksti ettelugemise plugin - lisab menüükirje teksti kõnelemiseks

- &XML; süntaksi kontrollija- kontrollib -faile xmllint'i abil

- &XML;-i lõpetus - Loetleb &XML;-i elemendid, atribuudid, atribuutide väärtused ja olemid, mida võimaldab DTD

- Taibfy - lisab Kate peaaknasse kaardiriba

&Anders.Lund; &Anders.Lund.mail;

## Failimallid

Failimallide plugin võimaldab luua faile teiste failide põhjal.

Kate esmapaigaldusel tuleb plugin sisse lülitada:

1. Vali Seadistused Kate seadistamine...

2. Klõpsa vasakul asuvas puus kirjele Pluginad.

3. Vali paremal asuvas paneelis Pluginahaldur Failimallid ja klõpsa seejärel nupule OK.

Nüüd võid kasutada iga faili mallinai: sellest luuakse koopia tühja &URL;-iga. Samuti võib kasutada spetsiaalset mallifaili, kus on juba olemas teatud makrod, mis annavad ette mõningase info, näiteks sinu nime ja e-posti aadressi, kuupäeva ja keskkonnamuutujad ning isegi kursori asukoha uues failis.

Sa võid ka hõlpsasti luua uue malli avatud dokumendi põhjal.

Malle, mida oled salvestanud mallikataloogi, näeb menüüs kirje Fail Uus mallist järel.

Mallide kataloog on osa &kde; failisüsteemist ja sisaldab vähemalt

- `$`KDEDIR`/share/applications/kate/plugins/katefiletemplates/templates`

- `$`KDEHOME`/share/applications/kate/plugins/katefiletemplates/templates.`

Kui sinu keskkonnamuutujas `KDEDIRS` on veel katalooge, otsitakse ka neist samasuguseid alamkatalooge. Kui leitakse ühenimelised mallid, valitakse neist kohalikus kataloogis (KDEHOME) leiduv.

### Menüü struktuur

Fail Uus mallist Suvaline fail...

  Avab failiavamise dialoogi, kus võid valida malliks suvalise faili. Kui valitul on laiend `katetemplate`, parsitakse seda malliinfo ja makrode leidmiseks.

Fail Uus mallist

  Alammenüü ülejäänud osa sisaldab viitu mallidele. Klõpsa menüükirjel, kui soovid luua sellele vastavat faili.

Seadistused Mallide haldamine...

  Avab dialoogi, kus on ära toodud kõik mallikataloogides leitud mallid, ning kus saab neid lisada, muuta või eemaldada.

### &kate; mallide kasutamine

Luues makrosid sisaldava malli põhjal faili, ilmuvad mõned makrod teksti redigeeritavate muutujatena. Selliseid muutujaid eristatakse allajoonimisega.

Esimene muutuja on kohe valitud, nii et sul tuleb selle redigeerimiseks vaid kirjutama asuda. Kui sama muutujat esineb dokumendis rohkemgi, muudetakse ka kohe ka neid. Järgmisele redigeeritavale muutujale saab liikuda tabeldusklahviga (&Tab;). Pärast viimase muutuja redigeerimist nimekiri kaob ning tabeldusklahv hakkab taas normaalselt tööle.

### Oma mallide loomine

Uue malli loomiseks käivita mallihaldur menüükäsuga Seadistused Mallide haldamine. Selle avanedes klõpsa nupul Uus..., mis käivitab failimalli nõustaja. Sinu käest päritakse faili, mida malliks muuta, võimaldatakse määrata malli info ja seejärel luuaksegi mall.

Muidugi võib malli ka päris käsitsi luua, lisades malli info mis tahes faili algusse, andes teksti, makrod ja kursori asukoha markeri ning salvestades faili laiendiga `katetemplate`.

Mallimenüü uuendatakse automaatselt, kui salvestad mallikataloogi uue malli.

### Mallide muutmine

Malli muutmiseks vali menüükäsk Seadistused Mallide haldamine... Vali mall, mida soovid muuta, ja klõpsa nupule Muuda... Seejärel avatakse mallifail. Sulge dialoog, muuda faili, salvesta ja sulge. Malli tehtud muudatused rakendatakse otsekohe, soovi korral võid selle kohe pärast salvestamist ja sulgemist uuesti avada, et vaadata, kas kõik sai nii, nagu tahtsid.

### &kate; malli vorming

Kui kasutad faile laiendiga `katetemplate`, parsitakse neid malli info, makrode ja kursori asukoha leidmiseks.

#### Malli info

Fali lugedes otsib parser ridu, mille alguses seisab `katetemplate:`, sest just neisse peaks olema salvestatud malli info kujul MUUTUJANIMI=VÄÄRTUS. Esimest rida, mille alguses ei seisa `katetemplate:`, peetakse malli sisu alguseks. VÄÄRTUS võib olla mis tahes sümbol, välja arvatud võrdusmärk (=). Kindlasti tuntakse ära järgmised muutujad:

`Mall`

  See on malli nimi, mida näidatakse menüüs Fail Uus mallist.

`Group`

  Grupp asetab malli menüü Fail Uus mallist alammenüüsse.

`Name`

  Dokumendi nimi, mida näidatakse nii failinimekirjas kui tiitliribal. Kui nimes leidub `%N`, asendatakse see numbriga, mis samanimeliste dokumentide korral kasvab.

`Highlight`

  Plugin püüab uue dokumendi esiletõstu määrata selle muutuja väärtusele. Väärtus peab olema nimi, nagu see esineb menüüs Tööriistad Esiletõstmine .

`Description`

  Malli lühike kirjeldus. Praegu on see kasutatav abivõimaluse 'Mis see on?' jaoks, kuid tulevikus võib-olla muukski.

Author

  See string määrab autori, näiteks kujul `Nimi <e-posti aadress>`. Praegu on see kasutatav abivõimaluse 'Mis see on?' jaoks, kuid tulevikus võib-olla muukski.

#### Malli makrod

Malli sisu parsides avatakse makrod kujul `%{NAME}` või `${NAME}`. Kui kasutad prefiksit `$`, koheldakse avatud makrot redigeeritava muutujana, kui dokument luuakse malli põhjal. `%` kasutamisel seda ei tehta, kui just avamine ei ebaõnnestu.

Toetatud on järgmised makrod:

`time`

  Näitab käesolevat kellaaega kohalikul kujul.

`date`

  Näitab käesolevat kuupäeva lühivormingus.

`datetime`

  Näitab käesolevat kuupäeva ja kellaaega stringina kohalikul kujul.

`year`

  Käesolev aasta neljakohalise numbrina.

`month`

  Käesoleva kuu täisnimi kohalikul kujul.

`day`

  Näitab käesolevat kuu päeva.

`hostname`

  Näitab arvuti masinanime.

`index`

  Näitab 'i'.

`fullname`

  Näitab sinu täielikku nime, nagu selle määrab sinu standardse &kde; aadressiraamatu omaniku aadress.

`firstname`

  Näitab sinu eesnime, nagu selle määrab sinu standardse &kde; aadressiraamatu omaniku aadress.

`lastname`

  Näitab sinu perekonnanime, nagu selle määrab sinu standardse &kde; aadressiraamatu omaniku aadress.

email

  Näitab sinu e-posti aadressi, nagu selle määrab sinu standardse &kde; aadressiraamatu omaniku aadress.

Kõiki muid makrosid tõlgendatakse prefiksist sõltumata redigeeritavate muutujatena. Kui üks ja sama muutuja esineb mallis mitu korda, saab neid redigeerida kohe korraga pärast dokumendi loomist malli põhjal.

#### Kursori asukoha määramine

Spetsiaalne makro `${cursor}` asendatakse püstjoonega ning lisatakse sõltumata asukohast tekstis redigeeritavate muutujate nimekirja lõppu.

### Autorid ja litsents

&kate; plugina failimallid autoriõigus 2004: &Anders.Lund; &Anders.Lund.mail;.

Dokumentatsiooni autoriõigus 2004: &Anders.Lund;

&Daniel.Naber; &Daniel.Naber.mail;

## &XML; süntaksi kontrollija

See plugin kontrollib, kas &XML;-failid on korrektselt vormistatud.

See plugin kontrollib aktiivset faili. Hoiatuste ja vigade nimekiri ilmub &kate; põhiakna allserva. Veateatele klõpsates saab hüpata vastavale kohale failis. Kui failil on DOCTYPE, kasutatakse faili kontrollimiseks selle dokumenditüübiga seotud DTD-d. DTD eeldatakse asuvat suhtelises asukohas aktiivse faili suhtes - &eg; kui dokumenditüüp viitab tüübile DTD/xhtml1-transitional.dtd ja failinimi on `/home/juku/test.xml`, siis eeldatakse, et DTD paikneb asukohas `/home/juku/DTD/xhtml1-transitional.dtd`. Kuid toetatud on ka võrgu-DTD, mis on määratud http vahendusel.

Kui failil puudub dokumenditüüp, kontrollitakse vormistust.

&XML; süntaksi kontrollimise kohta leiab rohkem infot internetist W3C ametlikult &XML;-leheküljelt.

Seesmiselt kutsub see plugin välja käsu `xmllint`, mis on osa paketist libxml2. Kui see käsk ei ole süsteemi korrektselt paigaldatud, ei hakka plugin tööle.

Kontrollimise ajal on vajalik kirjutada ajutine fail samasse kataloogi, kus asub kontrollitav fail, nii et sul peab olema sellesse kataloogi kirjutamisõigus.

Plugina sisselülitamiseks ava &kate; seadistustedialoog menüükäsuga Seadistused &kate; seadistamine... Seejärel vali XML süntaksi kontrollija, mille leiad kaardilt Rakendus/Pluginad, ja sulge dialoog.

### Menüü struktuur

XML XML süntaksi kontroll

  See käivitab ülalkirjeldatud kontrolli.

### Autorid ja litsents

&kate; plugin XML süntaksi kontrollija autoriõigus 2002: &Daniel.Naber; &Daniel.Naber.mail;.

Dokumentatsiooni autoriõigus 2002: &Daniel.Naber;

&Daniel.Naber; &Daniel.Naber.mail;

## &XML;-i lõpetus

See plugin pakub variante, mis on &XML;-failis mingis positsioonis vastavalt faili DTD-le lubatud ja mis mitte. Plugin loetleb võimalikud elemendid, atribuudid, atribuudi väärtused ja olemid vastavalt kursori asukohale (nt. kõik olemid, kui märk kursorist vasakul on &). Samuti võimaldab see sulgeda lähima vasakul avatud sildi.

DTD peab eksisteerima &XML;-vormingus nii, nagu selle on loonud Perli rakendus `dtdparse`. Me nimetame selles vormingus DTD-d meta-DTD-ks. Mõned meta-DTD-d on juba paketiga kaasas, need asuvad kataloogis `$KDEDIR/share/apps/katexmltools/`, mis on ühtlasi ka vaikekataloog, kui valid menüükäsu Omista meta-DTD.... Omaenda DTD loomiseks tõmba `dtdparse` internetist: http://dtdparse.sourceforge.net.

### Kasutamisjuhend

Käivita &kate; ja ava seadistustedialoog menüükäsuga Seadistused &kate; seadistamine.... Seejärel vali XML soovitaja, mille leiab sektsioonis Rakendus/Pluginad, ja sulge dialoog. Pärast seda vali XML Omista meta-DTD... Kui dokumendil puudub DOCTYPE või on see tundmatu, tuleb failisüsteemist valida meta-DTD. Muidu laaditakse aktiivse dokumendiga sobiv DOCTYPE automaatselt.

Nüüd saab kasutada pluginat kirjutamise ajal:

< ("vähem kui"-klahv)

  See toob esile võimalike elementide loendi, kui kursor ei asu juba sildi sees. Arvesta, et praegu ei ole seda võimalik kasutada tipptaseme elemendi lisamiseks (&eg; <html>).

</("vähem kui"-klahv + kaldkriips)

  Nende märkide sisestamisel pakutakse aktiivse elemendi sulgemist (lähim kursorist vasakule jääv avatud element). Ettepanekuga nõustumiseks vajuta &Enter;. Erinevalt menüükäsust Sulge element toimib see ainult omistatud DTD puhul.

" (jutumärk)

  See toob esile võimalike atribuutide väärtuste nimekirja (kui neid on), kui kursor on sildi sees.

(tühikuklahv)

  See toob esile praeguse elemendi võimalikud väärtused, kui kursor on sildi sees.

& (ja-märk ehk ampersand)

  See toob esile võimalike olemite nimekirja.

### Võimalused ja piirangud

Kõiki funktsioone ja piiranguid saab testida, kui avada &kate;s `$KDEDIR/share/apps/katexmltools/testcases.xml` ja järgida juhiseid.

### Menüü struktuur

&Ctrl;Return XML Lisa element...

  Avab dialoogi, mis võimaldab sisestada &XML;-i elemendi. Märgid <, > ja sulgev silt lisatakse automaatselt. Kui oled menüükäsu kasutamisel valinud teksti, ümbritsetakse valitud tekst alustava ja lõpetava sildiga. Samuti pakub dialoog võimalust lõpetada kõiki elemente, mida on võimalik lisada kursori asukohta, kui oled omistanud meta-DTD, kasutades menüükäsku Omista meta-DTD...

&Ctrl;< XML Sulge element

  See otsib tekstis silti, mis ei ole veel suletud, ning lisab vastava lõpusildi. Otsing algab kursori asukohast ja suundub vasakule. Kui midagi ei leita, siis ka midagi ei juhtu.

XML Omista meta-DTD...

  See ütleb pluginale, millist meta-DTD-d kasutada aktiivse dokumendi jaoks. Pane tähele, et omistamist ei saa salvestada ja operatsiooni tuleb korrata, kui käivitad &kate; uuesti.

### Autorid ja litsents

&kate; plugina &XML; soovitaja autoriõigus 2001, 2002: &Daniel.Naber; &Daniel.Naber.mail;.

KDE SC 4 versiooni autoriõigus 2010: Tomáš Trnka

Dokumentatsiooni autoriõigus 2001, 2002: &Daniel.Naber;

## Dokumentide kiire lülitamine

### Menüü struktuur

&Ctrl;1 Liikumine Kiirlülitus

  Dokumentide kiirlülituse dialoogi avamine, milles on nii otsinguväli kui ka avatud failide loend. Otsinguväljale teksti sisestades otsitakse sobivaid dokumentide nimesid ja URL-e. Otsinguväljale teksti sisestades võib kasutada loendivaates liikumiseks nooleklahve Üles ja Alla. Kui dialoogist lahkuda klõpsuga nupule OK, lülitub plugin loendivaates valitud dokumendile. See muudab väga lihtsaks dokumentide vahel liikumise, kui neid peaks olema rohkelt avatud.

## Eksportija

### Menüü struktuur

Fail Ekspordi HTML-ina

  Ekspordib faili &HTML;-vormingusse, et seda saaks vaadata näiteks veebis.

Redigeerimine Kopeeri HTML-ina...

  Kopeerib valitud teksti HTML-i süntaksi esiletõstuga.

&TC.Hollingsworth; &TC.Hollingsworth.mail;

## Otsimine ja asendamine

### Sissejuhatus

&kappname; failides otsimise plugin võimaldab otsida teksti või regulaaravaldisi korraga paljudes eri failides. Otsida võib kõigis avatud failides või kõigis konkreetse kataloogi failides, vajaduse korral ka selle alamkataloogides. Samuti saab soovi korral isegi filtreerida failinime järgi, näiteks otsida ainult faile konkreetse faililaiendiga.

### Liides

#### Otsingupäring

Failides otsimise tööriistavaate ülaosas saab alati kasutada järgmisi valikuid:

Uus kaart

  Ühel ja samal ajal võib avatud olla kui tahes palju otsinguid. Klõpsa lihtsalt otsingu tööriistavaate vasakus servas nupule Uus kaart ning avatakse uute tulemuste kaart, mis lubab ette võtta uue otsingu.

Päring

  Pikka tekstikasti ülaosas tuleb kirjutada see, mida soovid otsida. Sinna võib sisestada tavalise teksti või, kui selle kasutamine on sisse lülitatud, regulaaravaldise.

Otsi

  Kui oled kõik paika määranud, vajuta otsingu sooritamiseks nupule Otsi. Samuti võib vajutada klahvile &Enter;.

Asukoht

  Siin on kaks võimalust. Vali avatud failides, kui soovid otsida kõigis parasjagu &kappname;s avatud failides. Vali kataloogis, kui soovid otsida mõnes kataloogis ja/või ka selle alamkataloogides.

Valikud

  Valikuid on kaks. Sisselülitamise korral kitsendab valik Tõstutundlik otsingutulemused ainult nendega, milles esineb samasugune suur- ja väiketähtede kombinatsioon, mille sisestasid otsingureale. Regulaaravaldised lubab otsingureal kasutada tavalise teksti asemel regulaaravaldisi.

Tulemuste lülitamine

  Failides otsimise tööriistavaate ülemises paremas nurgas asuv allapoole osutav nool võimaldab lülitada seda, kas tööriistavaate alumises pooles näidatakse kataloogis otsimise lisavalikuid või otsimistulemusi.

#### Kataloogis otsimise valikud

Neid valikuid näeb mainitud otsinguvaikutest allpool. Kui nende asemel on näha otsingutulemused, vajuta valikute nägemiseks nupule Tulemuste lülitamine. Neid valikuid saab kasutada ainult siis, kui otsitakse kataloogides. Kui otsida avatud failides, siis neid valikuid kasutada ei saa.

Kataloog

  Võimalik on sisestada kataloogi asukoht, milles soovid otsida. Võid näiteks sisestada `~/development/kde/kate/`, kui soovid otsida &kate; lähtekoodis.

Ava failidialoog

  Sellele nupule klõpsates saab leida vajaliku kataloogi töölaua failisirvijas.

Üles

  Sellele nupule klõpsates saab parajasti valitud kataloogi asemel kataloogiks valida selle ülemkataloogi.

Taasta aktiivne kataloog

  Sellele nupule klõpsates saab kataloogiks määrata kataloogi, milles asub parajasti avatud dokument.

Filter

  See lubab otsida ainult failinimesid, mis vastavad konkreetsele mustrile. Näiteks ainult C++ keeles kirjutatud failide otsimiseks kirjuta `*.cpp`. Failide otsimiseks, mille alguses seisab `kate`, kirjuta `kate*`. Komaga eraldatult võib kirja panna mitu filtrit. Failide välistamiseks otsingust lisa loendi ette miinusmärk`-`.

Rekursiivne

  Selle sisselülitamisel otsib &kappname; ka valitud kataloogi kõigis alamkataloogides.

Kaasa arvatud peidetud failid

  Selle sisselülitamisel otsib &kappname; ka failides või kataloogides, mis sinu operatsioonisüsteemis on tavaliselt peidetud.

Nimeviitade järgimine

  Reeglina jätab failides otsimise plugin arvestamata nimeviidad. Selle valiku sisselülitamisel plugin aga arvestab neid ning otsib ka failides või kataloogides, millele need viitavad.

  Nimeviidad võivad viidata ka kataloogile, mis on parajasti otsitava kataloogi ülemkataloog või milles esinevad nimeviidad enda ülemkataloogile. Kui otsitavas kataloogis on selline nimeviit ja see valik on sisse lülitatud, arvestab &kappname; nimeviita korduvalt ning otsib järjepanu kataloogi läbi, ilma et otsing enam kunagi lõpeks.

#### Otsingutulemused

Sinu otsingu tulemusi näidatakse otsinguvalikutest allpool. Kui parajasti on näha kataloogis otsimise valikud, siis klõpsa tulemuste nägemiseks nupule Tulemuste lülitamine. Igal juhul näidatakse tulemusi automaatselt kohe otsingu toimumise ajal.

Otsingutulemused esitatakse kolmes veerus, mis kõik jagavad teavet sinu otsingu kohta. Veerus Fail on näha failinimi. Veerus Rida näeb selle rea numbrit, milles sinu otsitav sisaldub. Veerus Tekst näeb kogu selle rea teksti.

Faili avamiseks, milles leiti tulemus, tee sellel lihtsalt topeltklõps. &kappname; avab vajaduse korral faili ja viib kursori selle teksti algusse, mida otsisid.

### Menüü struktuur

Vaade Tööriistavaated Otsimine failides näitamine

  Lülitab &kappname; tööriista Otsimine failides näitamist.

## Failide saatmine e-postiga

### Menüü struktuur

Fail Saada e-postiga...

  Avab e-posti kliendi ja lisab kirjale faili.

## Failisüsteemi sirvija

Failisüsteemi sirvija on katalooginäitaja, mis võimaldab avada näidatava kataloogi faile aktiivses vaates.

### Menüü struktuur

Vaade Tööriistavaated Failisüsteemi sirvija näitamine

  Lülitab &kate; failisüsteemi sirvija näitamist.

### Liides

Ülalt alla koosneb failisüsteemi sirvija järgmistest elementidest:

Tööriistariba

  See sisaldab tavapäraseid liikumisnuppe:

  Tagasi

    See põhjustab katalooginäitajal käsuga `cd` liikumise eelmisesse näidatud kataloogi. See nupp ei toimi, kui varem pole ühtegi kataloogi näidatud.

  Edasi

    See põhjustab katalooginäitajal käsuga `cd` liikumise ajaloos järgmisena näidatud kataloogi. Nupp ei toimi, kui ajalugu ei tunne ühtegi järgmisena näidatud kataloogi.

  Järjehoidjad

    Avab alammenüüd järjehoidjate muutmiseks või lisamiseks ning uue järjehoidjate kataloogi lisamiseks.

  Aktiivse dokumendi kataloog

    See nupp põhjustab katalooginäitajal käsuga `cd` liikumise parajasti aktiivse dokumendi kataloogi, kui see on võimalik. Nupp ei toimi, kui aktiivne dokument on uus ja salvestamata dokument või kui pole võimalik otsustada, millises kataloogis see asub.

  Valikud
    Lühike vaade

      Näidatakse ainult failinimesid.

    Üksikasjalik vaade

      Näidatakse failide nime, kuupäeva, suurust ja tüüpi.

    Puuvaade

      Nagu lühike vaade, aga katalooge saab laiendada, et näha nende sisu.

    Üksikasjalik puuvaade

      See võimaldab samuti katalooge laiendada, aga näitab ka mõningaid lisaveerge.

    Peidetud failide näitamine

      Failide näitamine, mis on operatsioonisüsteemis tavaliselt peidetud.

    Automaatne sünkroonimine aktiivse dokumendiga

      Sisselülitamine põhjustab failisüsteemi sirvijal automaatse `cd` redigeerimisalas parajasti avatud dokumendi kataloogi iga kord, kui dokumenti muudetakse.

Asukohakirje

  See võimaldab samasugust liikumist parajasti avatud kataloogi nagu &dolphin;is. Sa võid klõpsata mis tahes kataloogile, et seda sirvida, või mõnele noolele kataloogist vasakul, et valida kõik selle alla jäävad kataloogid. Samuti võib valida asukohtade loendist, klõpsates liikumisrea vasakpoolseimale ikoonile, mis tähistabki sinu aktiivset asukohta näitavad ikooni.

  Samuti võib klõpsata asukohakirjest paremale, et muuta neid tekstikastis, kuhu saab kirjutada sirvitava kataloogi asukoha. &URL;-i kirje säilitab varem kasutatud asukohtade nimekirja, mis võimaldab valida neist mõne paremal pool kirjet asuva noolenupu abil.

  &URL;-i kirje suudab sisestatava kataloogi nime ka ise lõpetada. Millisel viisil see toimub, saab valida &HPNga; tekstikirjel klõpsates avanevast hüpikmenüüst.

Kataloogivaade

  See on standardne &kde; kataloogivaade.

Filtrikirje

  Filtrikirje võimaldab sisestada filtri katalooginäitajas näidatavatele failidele. Filter kasutab tavapäraseid kirjeid, erinevaid mustreid peab eraldama tühik. Näide: `*.cpp *.h *.moc`

  Kõigi failide näitamiseks kasuta üht tärni `*`.

  Filtrikirje jätab meelde kümme seansi kestel sisestatud kirjet, nende kasutamiseks vajuta noolenuppu kirjest paremal pool ja vali sobiv. Filtri saab välja lülitada, vajutades automaatse lõpetamise noolenupust vasakul olevale nupule Puhasta tekst.

### Seadistamine

Pluginat saab seadistada &kate; seadistustedialoogi kaardil Failisüsteemi sirvija.

Tööriistariba

  Siin saab seadistada failisüsteemi sirvija tööriistariba nuppe, liigutades need, mida soovid seal näha, nimekirja Valitud tegevused ning nimekirja serval olevate nuppudega vajaduse korral nende järjekorda muutes.

Martin
Gergov
&TC.Hollingsworth; &TC.Hollingsworth.mail;

## Kate jupid

### Sissejuhatus

Kate jupid on plugin, mis aitab sul kokku hoida veidi aega, toetades niinimetatud juppide kasutamist, milleks võib olla korduvkasutatav lähtekood, masinkood või lihtsalt tekst. Plugin toetab ka koodi lõpetamist ja QtScripti.

### Menüü struktuur

Vaade Tööriistavaated Kate juppide näitamine

  Juppide paneeli näitamine, mis sisaldab kõiki hoidlas leiduvaid juppe, mis sobivad parajasti avatud failitüübiga.

### Seadistamine

Kate juppide seadistamiseks vali Seadistused Kate seadistamine ja siis Kate jupid kaardil Rakendus.

Kate juppide seadistamine
Kate juppide seadistamispaneel

Kate juppide seadistuspaneel.

Seadistuspaneelil näeb juppide hoidlate loendit koos valikutega, mis lubavad luua oma hoidla, hankida juppe internetist või laadida neid kohalikust failist. Iga hoidla juures on märkekast, mis lubab hoidla kasutamise sisse või välja lülitada. Samuti on seal nupud olemasolevate hoidlate muutmiseks ja kustutamiseks.

#### Juppide hoidla failide laadimine

Juppide hoidlaid võib alla laadida internetist. Klõpsa lihtsalt nupule Hangi uusi juppe ja ilmub aken juppide hoidlate loendiga. Soovitud jupi allalaadimise järel aktiveeri see kindlasti.

Samuti võib juppide hoidlaid laadida kohalikust failist, kasutades paneeli allservas olevat failisirvijat. Kui oled lõpetanud, klõpsa nupule Kopeeri hoidlasse.

#### Juppide loomine ja muutmine

Jupiredaktor
Jupiredaktor.

Jupiredaktori liides.

Uue juppide hoidla loomiseks klõpsa nupule Uus jupifail. Ilmub dialoog, mis pärib jupifaili nime, litsentsi ja autori järele. Soovitud valikute langetamise järel klõpsa nupule Loo ja avatakse jupiredaktor.

Jupiredaktor sisaldab järgmisi valikuid:

Failitüüp

  Failitüüpide valimine, mida juppide hoidla peaks teenindama. Vaikimisi on siin *, mis tähendab, et hoidla sobib kõigile failidele. Seda võib muuta, kirjutades näiteks `C++` või valides midagi nimekirjast, mida näeb pärast klõpsamist nupule Muuda. Soovi korral võib määrata mitu failitüüpi, eraldades need semikooloniga (`;`).

Autorid

  Jupifaili autori(te) nimi/nimed.

Juppide nimekiri

  Sisaldab kõiki jupifailis määratud juppe. Soovi korral juppi muuta võib sellele siin lihtsalt klõpsata.

Lisa (+)

  Võimaldab lisada uue jupi.

Kustuta (-)

  Võimaldab jupi kustutada.

Sobivus/nimi

  Ilmub juppide nimekirjas tööriistavaates ja seda kasutatakse ka otsimiseks koodilõpetuse korral.

Prefiksi näitamine, Sufiksi näitamine ja Argumentide näitamine

  Nende abil saab koodilõpetuse kasutamisel näha kasulikku teavet. Prefiksit ja sufiksit näidatakse nime eel ja järel, argumente aga sulgudes kohe nime järel.

Koodijupi sisu

  Taaskasutatav tekst või kood. See lisatakse dokumenti jupi kasutamisel.

Jupi sisus saab kasutada ka muutujaid tähistega `${name}` või `%{name}`. Need võib täita QtScript või täidetakse jupi kasutamisel. Üks eriline muutuja - ${cursor} or %{cursor} - kehtestab automaatselt kursori enda esimeses esinemiskohas.

### Juppide kasutamine

Kate jupid töös
Kate juppide kasutamine tööriistavaatest ja rippmenüüst.

Valimine juppide nimekirjast.

Juppe saab kasutada kahel viisil:

- Valides jupi tööriistavaates.

- Vajutades kirjutamise ajal &Ctrl; Tühikuklahv, mis kuvab kõiki juppe mugavas aknas, kust neid saab valida. Võid sisestada jupinime alguse enne või pärast selle kiirklahvi vajutamist, mis pakub koodilõpetusega sarnanevat valikuvõimalust.

Kui jupp sisaldab muutujat (välja arvatud `${cursor}`), liigub kursor automaatselt muutuja esimesse esinemiskohta ja jääb ootama, kuni sa midagi kirjutad. Kui oled valmis, vajuta &Tab;, et liikuda järgmisele muutujale.

### Autorid ja litsents

Kate jupid kirjutas Joseph Wenninger.

Suurel määral kirjutas käesoleva osa Google Code-In-2011 osavõtja Martin Gergov.

Salma
Sultana
&TC.Hollingsworth; &TC.Hollingsworth.mail;

## Ehitamisplugin

### Sissejuhatus

Ehitamisplugin võimaldab selliseid toiminguid, nagu projekti ehitamine, puhastamine ja kompileerimine.

### Ehitamisplugina kasutamine

Ehitamisplugin lisab alla ehitamisväljundi tööriistavaate ja menüüribale menüü Ehitamine. Tööriistavaadet saab kasutada ehitamise sihtmärgi seadistuste määramiseks, menüüd aga konkreetselt ehitamiseks, puhastamiseks ja kompileerimiseks.

Ehitamisväljundi tööriistavaates on kolm kaarti:

- Vead ja hoiatused

- Väljund

- Sihtmärgi seadistused

#### Sihtmärgi seadistuste kaart

Sihtmärgi seadistuste kaardil saab seadistada mitmesuguseid ehitamise sihtmärke.

Iga sihtmärk sisaldab nelja seadistamisvalikut:

Töökataloog

  Siin saab paika panna projekti asukoha. Jäta tühjaks, kui soovid kasutada aktiivse dokumendi kataloogi.

Ehitamine

  See võimaldab kindlaks määrata ehitamise käsu. Vaikimisi on selleks `make`.

Puhastamine

  Siin saab määrata puhastamise käsu. Vaikimisi on selleks `make clean`.

Kiire kompileerimine

  Siin saab määrata kiirkompileerimise käsu. Vaikimisi on selleks `gcc -Wall -g %f`.

Uue sihtmärgi saab luua klõpsuga nupule Uus. Nupuga Kopeeri saab teha koopia olemasolevast sihtmärgist. Sihtmärgi kustustamiseks klõpsa nupule Kustuta.

#### Väljundi kaart

Kaardil Väljund on näha viimase käsu tekitatud konsooliväljund.

#### Vead ja hoiatused

Kaardil Vead ja hoiatused on näha viimase käsu tekitatud vead ja hoiatused.

Iga rida sisaldab sõnumit ja failinime ning võimaluse korral reanumbrit. Veale või hoiatusele klõpsates saab liikuda vajalikku faili, kusjuures kursor asetatakse vastavale reale.

Eelmisele veale liikumiseks vajuta &Ctrl;&Alt;Nool vasakule. Järgmisele veale liikumiseks vajuta &Ctrl;&Alt;Nool paremale.

### Menüü struktuur

Ehitamine Ehita

  Käivitab ehitamiskäsu parajasti valitud sihtmärgis.

Ehitamine Puhasta

  Käivitab puhastamiskäsu parajasti valitud sihtmärgis.

Ehitamine Kiire kompileerimine

  Käivitab kiirkompileerimiskäsu parajasti valitud sihtmärgis.

&Ctrl;&Alt;Left Ehitamine Eelmine viga

  Viib kursori dokumendis eelmise vea asukohta.

&Ctrl;&Alt;Right Ehitamine Järgmine viga

  Viib kursori dokumendis järgmise vea asukohta.

Ehitamine Sihtmärgid

  Võimaldab valida kasutaja määratud sihtmärkide loendist sobiva.

Ehitamine Järgmine sihtmärk

  Lülitumine järgmisele kasutaja määratud sihtmärgile.

### Autorid ja litsents

&kate; ehitamisplugina kirjutas Kåre Särs.

Suurel määral kirjutas käesoleva osa Google Code-In-2011 osavõtja Salma Sultana.

Ömer
Faruk
ORUÇ
&TC.Hollingsworth; &TC.Hollingsworth.mail;

## SQL-i plugin

### Sissejuhatus

Struktureeritud päringukeel SQL on spetsiaalne keel andmebaaside teabe uuendamiseks, kustutamiseks ja sellele päringute esitamiseks.

Kate SQL-i plugin võimaldab:

- Luua andmebaasi

- Ühenduda olemasolevate andmebaasidega

- Lisada andmebaasi andmeid ja neid sealt kustutada

- Sooritada päringuid

- Kuvada tulemusi tabelis

### Ühendumine andmebaasiga

Vali Lisa ühendus menüüst SQL või tööriistaribalt ja seekärel Qt andmebaasidraiver, mida soovid kasutada (sealhulgas QSQLITE, QMYSQL3, QMYSQL, QODBC3, QODBC, QPSQL7 ja QPSQL). Kui sa ei näe soovitud draiverit, tuleb see paigaldada. Siis klõpsa nupule Järgmine.

Kui valitud andmebaas kasutab faili, määra lihtsalt andmebaasi asukoht ja klõpsa nupule Järgmine. Kui see nõuab ühendumist serveriga, pead sisestama serveri masinanime, oma kasutajanime ja parooli ning muu teabe, mida konkreetne draiver vajab. Seejärel klõpsa nupule Järgmine.

Lõpuks anna enda ühendusele nimi ja klõpsa nupule Lõpeta.

### Päringute sooritamine

#### LISAMINE/KUSTUTAMINE/UUENDAMINE

SQL-i plugina abil võib andmeid lisada, kustutada ja uuendada samamoodi, nagu seda saab teha käsureal või mõnes programmis. Kirjuta lihtsalt päring ja klõpsa nupule Käivita päring.

##### Mõned näitepäringud

`INSERT`

      INSERT INTO tabeli_nimi ("omadus1", "omadus2", "omadus3", "omadus4", "omadus5")
      VALUES ("väärtus1", "väärtus2", "väärtus3", "väärtus4", "väärtus5" )

`DELETE`

      DELETE FROM tabeli_nimi WHERE name = "tekst"

`UPDATE`

      UPDATE tabeli_nimi SET "omadus1" = "tekst", "omadus2" = "tekst", "omadus3" = "tekst", "omadus4" = "tekst", "omadus5" = "tekst"

#### SELECT

Pärast päringut `SELECT` näeb tulemusi tabelina SQL andmeväljundi tööriistavaates &kappname; allosas või tekstina SQL tekstiväljundis. Kui esines vigu, näeb seda tekstiväljundis.

##### Näide `SELECT` päringust

    SELECT * FROM tabeli_nimi

SQL andmeväljundi tööriistavaates on mõned nupud:

Muuda veergude suurust vastavalt sisule

  Võimaldab muuta veergude suurust sisu mahutamiseks.

Muuda ridade suurust vastavalt sisule

  Võimaldab muuta ridade suurust sisu mahutamiseks.

Kopeeri

  Valib kogu tabeli sisu ja kopeerib selle lõikepuhvrisse.

Ekspordi

  Ekspordib kogu tabeli sisu faili, lõikepuhvrisse või aktiivsesse dokumenti komadega eraldatud väärtuste (CSV) vormingus.

Puhasta

  Eemaldab kõik tabelivaatest.

Nüüd saab muuta tabelis näidatavaid värve Seadistused Kate seadistamine sektsioonis SQL.

### Sirvimine

Oma andmebaasi saab sirvida vasakul asuva SQL skeemi sirvija abil. Näidatav teave sõltub sellest, millist andmebaasidraiverit kasutad.

Selle nimekirja värskendamiseks tee ükspuha kus tööriistavaates paremklõps ja vali Värskenda. Päringu loomiseks nimekirja mis tahes kirje kohta vali Genereeri ja siis ilmuvast alammenüüst päringu tüüp (SELECT, UPDATE, INSERT või DELETE).

### Menüü struktuur

SQL Lisa ühendus...

  Uue ühenduse lisamine mistahes andmebaasidraiverit kasutades.

SQL Eemalda ühendus

  Valitud ühenduse eemaldamine.

SQL Muuda ühendust...

  Aktiivse ühenduse seadistuste muutmine.

Ühendused

  Kõik sinu loodud andmebaasiühendused on kirjas menüükirjete Muuda ühendust ja Käivita päring vahel. Vali mõni neist päringu sooritamiseks või ühenduse muutmiseks.

&Ctrl;E SQL Käivita päring

  Päringu sooritamine.

### Autorid ja litsents

SQL-i plugina kirjutas Marco Mentasti.

Suurel määral kirjutas käesoleva osa Google Code-In-2011 osavõtja Ömer Faruk ORUÇ.

Martin
Gergov
&TC.Hollingsworth; &TC.Hollingsworth.mail;

## &gdb; plugin

### Sissejuhatus

&kappname; &gdb; plugin võimaldab lihtsa kasutajaliidesega tarvitada populaarset &GNU; projekti silurit.

Äärmiselt soovitatav on varasem kogemus &gdb; kasutamisel. Täpsemat teavet &gdb; kasutamise kohta annab &gdb; veebilehekülg.

&gdb; plugina saab sisse lülitada &kappname; seadistustedialoogi pluginate sektsioonis.

Et plugin korralikult töötaks, peab sul käepärast olema nii lähtefail (mis tahes &gdb; toetatud tüübiga) ja täitmisfail.

Kui kompileerid &gcc;/`g++` abil, oleks mõttekas kasutada käsureaargumenti ``-ggdb``.

Need ettevalmistused tehtud, ava &kappname;s lähtefail, kirjuta täitmisfaili asukoht silumisvaate kaardile Seadistused ja vali käivitamiseks menüükäsk Silumine Alusta silumist.

### Menüü ja tööriistariba struktuur

Kõik valikud leiab &kappname; menüüst, paljud on saadaval ka silumise tööriistaribal.

Vaade Tööriistavaated Silumisvaate näitamine

  Tööriistavaate näitamine, mis sisaldab &gdb; väljundit, kasutatud &gdb; käsurida ja muid seadistusi.

Vaade Tööriistavaated Lokaalsete näitamine

  Kõigi parajasti laaditud muutujate ja nende väärtuste näitamine.

Vaade Tööriistavaated Väljakutsete pinu näitamine

  &gdb; tagasijälituse näitamine.

Silumine Sihtmärgid

  Alammenüü sihtmärkide (täitmisfailide) loendiga.

Silumine Argumentide loendid

  Alammenüü kõigi argumentide loendiga.

Silumine Käivita silumine

  &gdb; käivitamine sihtmärgil.

Silumine Tapa / peata silumine

  &gdb; peatamine.

Silumine Taaskäivita silumine

  &gdb; taaskäivitamine.

Silumine Lülita katkestuspunkti

  Silumispunkti määramine kursori asukohta.

Silumine Astu sisse

  Aktiivse lause täitmine (funktsiooni väljakutse silumine).

Silumine Astu üle

  Aktiivse lause täitmine (funktsiooni väljakutset ei siluta).

Silumine Astu välja

  Täitmise taasalustamine kuni programm, mis täitmist teostab, oma töö lõpetab.

Silumine Liiguta käsuloendurit

  Käsuloenduri liigutamine (järgmine täitmine).

Silumine Täida kursorini

  Programmi töö, kuni see jõuab kursori aktiivse asukohani.

Silumine Jätka

  Kõigi katkestuspunktide eiramine ja programmi täitmine, kui see töö lõpetab (edukalt või mitte).

Silumine Näita väärtust

  Muutuja väärtuse näitamine, millele kursor parajasti osutab.

Seadistused Näidatavad tööriistaribad&gdb; plugin

  Silumisriba näitamine.

### Silumisvaade

Silumisvaate tööriistavaates on mitu kaarti:

&gdb; väljund

  &gdb; ja &gdb; käsurea väljund.

  Väljundi kaart
  Väljundi kaart.

  Kaardil Väljund on näha silumisseansi väljund.

Seadistused
  Sihtmärk

    Silumise sihtmärgi (täitmisfaili) asukoht.

  Töökataloog

    Sihtmärgi aktiivne töökataloog.

  Argumentide loend

    Programmile antavad argumendid.

  Fookuse säilitamine

    Fookuse hoidmine &gdb; käsureal.

  Sisendi/väljundi ümbersuunamine

    Uue IO kaardi avamine silumisvaates, kus näeb väljundit ja saab anda sisendit töötavale programmile.

  Seadistuste kaart
  Seadistuste kaart.

  Seadistuste kaart, kus näeb silumisseansi seadistust.

IO

  See sisaldab ala, kus näeb töötava programmi väljundit, ja käsurida, mille vahendusel saab sellele sisendit saata.

  IO kaart
  IO kaart.

  Kaardil IO on näha lihtsa testprogrammi väljund.

### Väljakutsete pinu ja lokaalsed

Väljakutsete pinu tööriistavaade sisaldab &gdb;-lt saadud tagasijälituste vormindatud loendit.

&gdb; väljakutsete pinu tööriistavaade
Väljakutsete pinu tööriistavaade.

&gdb; plugina väljakutsete pinu tööriistavaade.

Lokaalsete tööriistavaade sisaldab kõigi parajasti programmist laaditud muutujate ja nende väärtuste loendit.

&gdb; lokaalsete tööriistavaade
Lokaalsete tööriistavaade.

&gdb; plugina lokaalsete tööriistavaade.

### Autorid ja litsents

Suurel määral kirjutas käesoleva osa Google Code-In-2011 osavõtja Martin Gergov.