# Failide seosed

&Mike.McBride; &Mike.McBride.mail;
Marek
Laane

    bald@smail.ee

Tõlge eesti keelde
2011-11-28
&kde; 4.8
KDE
Süsteemi seadistused
failide seosed
seosed

## Failide seosed

### Sissejuhatus

&kde; üks kõige mugavamaid võimalusi on automaatne faili seostamine rakendusega. Kui näiteks klõpsad failihalduris &kword;i dokumendil, avab &kde; automaatselt &kword;i ja laadib faili, nii et seda on võimalik kohe vaatama või töötlema hakata.

Ülaltoodud näite puhul on &kword;i andmefail seostatud &kword;iga (rakendus). Sellised failide seosed on &kde; toimimisel olulise tähtsusega.

Juba &kde; paigaldamisel luuakse sadu failide seoseid kõige levinumate andmetüüpide tarbeks. Esialgsed seosed tuginevad reeglina paigaldatud tarkvarale ning statistika põhjal kasutaja kõige tõenäolisemalt rakendatavale häälestusele.

Kahjuks ei suuda &kde;:

- ette näha kõiki võimalikke tarkvara ja andmefailide seoseid

- olla valmis failivorminguteks, mida pole veel leiutatud

- ega ette öelda iga inimese eelistust, millise rakendusega millist tüüpi faili avada

Selles moodulis saab praeguseid failiseoseid muuta või lisada uusi.

Iga failiseos on salvestatud MIME tüübina. &MIME; tähendab interneti e-posti laiendused (inglise keeles Multipurpose Internet Mail Extensions). See võimaldab arvutil määrata failitüübi ilma iga faili vormingu analüüsimiseks eraldi avamata.

### Kuidas seda moodulit kasutada

Mooduli saab käivitada, kui avada Süsteemi seadistused ja valida kategoorias Üldine välimus ja käitumine Failide seosed. Teine võimalus on anda terminalis või &krunner;is käsk `kcmshell4 filetypes`.

Failide seosed on jagatud mitmesse kategooriatesse, minimaalselt on need järgmised:

1. Application (rakendused)

2. Audio (heli)

3. Image (pilt)

4. Inode

5. Message (sõnumid)

6. Multipart

7. Text (tekst)

8. Video

Kõik failide seosed on rühmitatud ühte mainitud kategooriatest.

Kategooriad ei kujuta endast põhimõttelist erinevust, need on mõeldud ainult failide seoste kasutamise hõlbustamiseks, ei muuda aga kuidagi seoseid endid.

Kategooriad on ära toodud kastis nimetusega Teadaolevad tüübid.

Kategooriaid uurida ning failide seoseid jälgida on võimalik topeltklõpsuga kategooria nimel, mis avab antud kategooriasse rühmitatud failiseoste ehk MIME tüüpide nimekirja.

Konkreetne &MIME; tüüp on võimalik leida ka otsinguga. Vastav kast asub kategooriatekastist kõrgemal ning kannab nimetust Otsimine failitüübi või failinime mustri järgi.

Kirjuta kasti otsitava &MIME; esimene täht ning näed, kuidas kategooriad automaatselt avanevad, näidates vaid neid tüüpe, mis kirjutatud tähega algavad.

Teise tähe kirjutamisega piirdub esitatavate MIME tüüpide nimekiri nendega, mis sisaldavad antud tähti.

#### Uue MIME tüübi lisamine

Kui soovid lisada failiseostele uue &MIME; tüübi, klõpsa nupul Lisa.... Ilmub väike dialoogikast, kus saab valida rippmenüüst grupi ning kirjutada &MIME; nimetuse kasti Tüübi nimi. Uue MIME tüübi lisamiseks klõpsa nupul OK, sellest loobumiseks nupul Loobu.

#### MIME tüübi eemaldamine

Kui soovid mõne &MIME; tüübi eemaldada, klõpsa soovitud &MIME; tüübi nimel ning seejärel nupul Eemalda. &MIME; tüüp kustutatakse otsekohe.

#### MIME tüübi omaduste redigeerimine

Enne &MIME; tüüpide omaduste redigeerimist tuleb soovitud tüüp esmalt valida. Selleks otsi see gruppidest üles ning klõpsa selle nimel.

Kui oled &MIME; tüübi valinud, ilmuvad mooduli aknasse antud &MIME; tüübi parajasti kehtivad omadused.

Need on jagatud kahele kaardile: Üldine ja Põimimine

Üldine

  Sellel paneelil on iga &MIME; tüübi puhul näidatud neli omadust:

  1. MIME tüübi ikoon on ikoon, mida näidatakse siis, kui kasutad failihaldurina &dolphin;it või &konqueror;i.

  2. Failinime mustrid näitavad otsingumustrit, mille järgi &kde; püüab määrata faili &MIME; tüüpi.

  3. Kirjeldus kirjeldab lühidalt failitüüpi.

  4. Rakenduste eelistamise järjekord määrab, millised rakendused on seostatud antud &MIME; tüübiga.

Põimimine

  Põimimiskaart võimaldab määrata, kas faili näidatakse failihalduri aknas või käivitatakse vastav rakendus.

#### Ikooni muutmine

Ikooni muutmiseks klõpsa ikooninupul. Ilmub dialoogikast, mis näitab kõiki saadaolevaid ikoone. Valimiseks klõpsa neist mõnel ja seejärel nupul OK.

#### MIME tüübi mustri muutmine

Kastis Failinime mustrid saab määrata, millised failid selle MIME tüübi alla kuuluvad.

Tavaliselt valitakse faile vastavalt nende laiendile (näiteks failid laiendiga `.wav` on helifailid WAV-vormingus ja failid laiendiga `.c` C-keeles kirjutatud programmifailid).

Allolevasse kasti saab lisada ka uusi failinime mustreid.

Tärn (`*`) on metamärk, mida kasutatakse peaaegu kõigi failinimede mustrite puhul. Metamärkide põhjalikum seletus väljub käesoleva dokumendi raamest, aga oluline on meeles pidada, et tärn tähendab siinkohal sobivust iga märgiga. Näide: `*.pdf` vastab failidele `Datafile.pdf`, `Graphics.pdf` ja `User.pdf`, aga mitte failidele `PDF`, `Datafile.PDF` või `.pdf`.

Mõttekas on kasutada mitut maski: üks väike- ja teine suurtäheline &etc; See võimaldab &kde;l failitüübi täpsemalt kindlaks määrata.

#### MIME tüübi kirjelduse redigeerimine

Tekstikasti Kirjeldus saab sisestada &MIME; tüübi lühikirjelduse. Sellel on ainult kasutajat abistav iseloom, &MIME; tüüpi ennast ei puuduta see mingil moel.

#### Rakenduse seose muutmine

Rakenduste seadistamiseks saab kasutada viit nuppu (Liiguta üles, Liiguta alla, Lisa..., Muuda ja Eemalda) ning loendikasti (mis loetleb rakendused).

Loendikastis on loetletud kõik antud &MIME; tüübiga seostatud rakendused. Nimekiri on kindlas järjekorras: ülemine rakendus on see, mida antud tüübi korral esimesena (vaikimisi) kasutatakse, ülejäänud on vastavalt teine, kolmas jne. valik.

Mida see tähendab, et ühe &MIME; tüübi kohta on enam kui üks rakendus? Miks seda vaja peaks olema?

Me alustasime nentimisega, et &kde; pakub sadu juba eelnevalt määratud failide seoseid. Tegelikkuses on aga igal süsteemil, kuhu &kde; on paigaldatud, erinev valik rakendusi. Võimaldades siduda ühe &MIME; tüübiga mitu rakendust, on &kde;l võimalik toimida ka siis, kui nii-öelda tavarakendus ei olegi paigaldatud.

Näide:

&MIME; tüübi `pdf` puhul on failitüübiga seotud kaks rakendust. Esimene kannab nimetust &okular;. Kui &okular; ei ole paigaldatud, käivitab &kde; automaatselt teise rakenduse &krita;. Nagu näed, võimaldab see &kde;l töötada ka siis, kui oled mõne rakenduse eemaldanud või uusi lisanud.

Väga oluline on rakenduste järjekord. Seda on võimalik muuta, klõpsates rakenduse nimel ja seejärel vastavalt soovile nupul Liiguta üles või Liiguta alla. Nii saab valitud rakenduse nimekirjas ette- või tahapoole liigutada.

Uusi rakendusi saab nimekirja lisada klõpsuga nupul Lisa.... Ilmub dialoogikast, kus saad valida rakenduse, mida soovid antud MIME tüübi korral avamiseks kasutada. Klõpsuga nupul OK ongi rakendus nimekirja lisatud.

Konkreetse &MIME;-tüübi rakenduste valikute muutmiseks vali see loendis ja klõpsa nupule Muuda... See avab dialoogi, milles leiduvad kaardid Üldine, Õigused, Rakendused ja Eelvaatlus. Kaardil Rakendused saab muuta nime, kirjeldust ja kommentaari. Väljal Käsk võib olla mitu käsule järgnevat kohatäitjat, mis asendatakse tegelike väärtustega siis, kui programm käivitatakse:

- %f - konkreetse faili nimi

- %F - failide nimekiri; seda saab kasutada rakenduste korral, mis võivad avada korraga mitu kohalikku faili

- %u - konkreetne URL

- %U - URL-ide nimekiri

- %d - avatava faili kataloog

- %D - kataloogide nimekiri

- %i - ikoon

- %m - miniikoon

- %c - pealdis

Rakenduse saab ka eemaldada, kui sa ei soovi, et seda kunagi kasutataks antud &MIME; tüübi puhul, kui klõpsata rakenduse nimel ja seejärel nupul Eemalda.

Eemaldamisest parem mõte on siiski kasutada nuppe Liiguta üles ja Liiguta allasoovimatu rakenduse nihutamiseks viimaste valikute sekka, sest kui mõne rakenduse eemaldad, ei ole näiteks eelistatud rakenduse kasutuskõlbmatuks muutumisel antud tüüpi faile võimalik korralikult vaadatagi.

#### Põimimine

Need seadistused käivad ainult failihaldurina kasutatava &konqueror;i kohta. &dolphin; ei ole põimitud kuvamiseks mõeldud ning avab faili alati sellega seotud rakenduses.

Kaardil Põimimine saab kasutada nelja raadionuppu grupis Vasaku klõpsu tegevus. Need määravad, mida failihaldur antud &MIME; tüübiga ette võtab.

Faili näidatakse põimitud vaatajas

  Selle lubamise korral näidatakse faili failihalduri aknas.

Faili näidatakse eraldi vaatajas

  Selle valimise korral luuakse antud MIME tüübiga faili vaatamiseks eraldi aken.

Kasutatakse grupi 'rakendus' seadistusi

  Selle lubamine tähendab, et MIME tüübi puhul kasutatakse antud grupile määratud seadistust (kui MIME tüüp kuulub näiteks gruppi 'audio', siis seadistust, mis on määratud grupile 'audio').

Küsitakse, kas salvestada kettale

  See seadistus käib ainult brauserirežiimis &konqueror;i kohta ning määrab, kas faili näidatakse põimitud näitajas või palutakse sul selle asemel fail kettale salvestada.

Allpool asub nimekirjakast Teenuste eelistamise järjekord

&dolphin;it või &konqueror;i kasutades võib teha failil klõpsu hiire parema nupuga, mis avab menüü, kus on kirje Ava rakendusega.... Siin kastis on kirjas, millised ja millises järjekorras rakendused selles menüüs näha on.

Järjekorda saab muuta nuppude Liiguta üles ja Liiguta alla abil.

#### Muudatuste rakendamine

Kui oled MIME tüüpide juures kõik soovitud muudatused teinud, klõpsa nupule Rakenda, mis muudab need püsivaks, kuid ei sulge veel moodulit.