# &filelight;i käsiraamat

Max
Howell

    max.howell@methylblue.com

Martin
Sandsmark

    martin.sandsmark@kde.org

Marek
Laane

    bald@smail.ee

Tõlge eesti keelde
2006
Max Howell
2009
Martin Sandsmark
&FDLNotice;
2010-11-04
1.9 (&kde; 4.6)

&filelight; loob kontentrilistest segmenteeritud ringidest interaktiivse kaardi, mis visualiseerib sinu arvuti kettakasutust.

KDE
Filelight
du
kettakasutus

## Sissejuhatus

&filelight; 1.9 pilt
Pilt

&filelight;i abil saab hõlpsasti ülevaate oma kettaruumi jagunemisest. Rakendus näitab failisüsteemi graafiliselt kontsentriliste lõigustatud ringidena. Nii saad kergesti tuvastada suurimad ketast kasutavad failid või kataloogid ja seejärel soovi korral nendega midagi &konqueror;is ette võtta.

## &filelight;i seadistamine

&filelight;i seadistustedialoogis on &filelight;i seadistamiseks kaks kaarti: Skaneerimine ja Välimus. Alljärgnevalt kirjeldame mõlemat kaarti. &filelight;i seadistustedialoogi saab avada menüükäsuga Seadistused Filelighti seadistamine.

### Skaneerimine

Skaneerimise pilt
Pilt

Skaneerimiskaardil saab määrata, kuidas &filelight; katalooge skaneerib. Kastis Ei skaneerita katalooge saab valida kataloogid, mis jäetakse skaneerimisel arvestamata. See on üsna kasulik kataloogide korral, milles sul puudub lugemisõigus, või kataloogide puhul, mis kuuluvad virtuaalsesse failisüsteemi (näiteks /proc). Kataloogi lisamiseks nimekirja klõpsa nupule Lisa... See avab dialoogi, kus saad kataloogipuust valida vajaliku kataloogi. Kataloogi eemaldamiseks vali see nimekirjast ja klõpsa nupule Eemalda.

Skaneerimine üle failisüsteemi piiride võimaldab uurimisel siseneda kataloogidesse, mis kuuluvad mõnda muusse failisüsteemi. Kui see on märkimata, siis näiteks ei skaneerita enamasti kataloogi `/mnt` sisu, kui alustad skaneerimist juurkataloogist `/`. Võrgufailisüsteemide, näiteks NFS-i või Samba ressursside, skaneerimine võib tekitada väga suure võrguliikluse. Nende välistamiseks tuleb märkida valik Välja arvatud võrgufailisüsteemid. Teine valik Välja arvatud eemaldatavad andmekandjad takistab &filelight;ilt skaneerimast eemaldatavaid andmekandjaid (nt. &CD-ROM;-id).

### Välimus

Välimuse pilt
Pilt

Kaardil Välimus saab kohandada &filelight;i väljanägemist.

Sektsioonis Värviskeem saab valida &filelight;i värviskeemi. Valikuteks on vikerkaar, süsteemi värvid ja kõrge kontrast. Liuguriga Kontrast saab muuta lõikude kontrasti, et need paremini näha oleks.

Märkekastiga Antialiase kasutamine saab lubada või keelata antialiase kasutamise &filelight;i aknas. Märkimise korral on lõigud üldiselt märksa selgemini näha.

Kasti Muutuvad pealdisefondi suurused märkimisest on kasu eriti siis, kui sul on pikkade nimetustega faile või katalooge. Selle märkimisel muudetakse fondi suurust, et nimetused paremini ära mahuksid. Sisselülitamisel saab kasutada ka kerimiskasti Minimaalne fondisuurus, mis võimaldab valida väikseima kasutatava fondisuuruse.

Väikeste failide näitamine on vaikimisi keelatud, sest need kipuvad enamasti &filelight;i vaate liiga kirjuks muutma. Kui aga soovid, et &filelight; näitaks ka väikseid faile, lülita see sisse. Need failid ühendatakse ühtsesse mitmiklõiku.

## &filelight;i kasutamine

### &filelight;i käivitamine

&filelight;i võib käivitada K-menüüst või käsurealt.

#### K-menüüst

Ava &kde; programmide menüü klõpsuga paneeli paiknevale suure K ikoonile. See avab programmide menüü. Vii hiir kirje Utiliidid peale ja vali avanevast alammenüüst &filelight;.

#### Käsurealt

&filelight;i saab käivitada lihtsalt selle nime käsureal andes. Kui lisada ka kataloogi nimi, nagu alltoodud näites, hakkab rakendus kohe skaneerima määratud kataloogi.

    %filelight /home

### Kataloogide uurimine

Kataloogi skaneerimisel näidatakse selle sisu failikaardina. Kataloogi skaneerimiseks kasuta menüüd Skaneerimine või kirjuta vajalik &URL; otse asukohareale.

### Failikaardi uurimine

Kui skaneerimine on lõppenud, näidatakse skaneeritud kataloogi failikaardina. See kujutab endast mitut kontsentrilist lõikudeks jagatud ringi. Värvilised lõigud on kataloogid, hallid lõigud failid. Lõikude suurus vastab failide suurusele. Lõigud võivad olla pesastatud, see tähendab, et näiteks `/home/marek` on üks tase väljapool lõiku `/home`, kuid selle raames. Lõikudele on lisatud nimi ning hiire viimisel lõigu kohale näed antud lõigu ja selle alamlõikude üksikasju.

Failikaardi pilt
Pilt

Katalooge saab avada vaikimisi failihaladuris või &konsole;s, kasutades vastava lõigu kontekstimenüüd. Klõps &HKNga; avab failid MIME tüübi järgi, nt. pildid rakendusega Gwenview. Lõigul paremklõpsu tehes avaneb skaneeritud kataloogi kontekstimenüü käskudega kopeerida kataloogi asukoht lõikepuhvrisse või kustutada kataloog või fail. Klõps hiire vasaku nupuga lõigule keskendab vaate just sellele lõigule.

## Menüüde ja käskude seletused

### Menüü Skaneerimine

&Ctrl;O Skaneerimine Skaneeri kataloogi...

  Avab kataloogi valimise dialoogi, kus saab valida skaneeritava kataloogi.

&Ctrl;Home Skaneerimine Skaneeri kodukataloogi

  Käivitab kasutaja kodukataloogi skaneerimise.

Skaneerimine Skaneeri juurkataloogi

  Käivitab juurkataloogi skaneerimise.

F5 Skaneerimine Skaneeri uuesti

  Käivitab skaneeritud kataloogi uue skaneerimise, mis on kasulik juhul, kui vahepeal on failisüsteemis midagi muudetud.

&Esc; Skaneerimine Peata

  Peatab käimasoleva skaneerimise.

&Ctrl;Q Skaneerimine Välju

  Lõpetab &filelight;i töö.

### Menüü Vaade

&Ctrl;+ Vaade Suurenda

  Suurendab failikaardi vaadet.

&Ctrl;- Vaade Vähenda

  Vähendab failikaardi vaadet.

### Menüü Liikumine

&Alt;Nool üles Liikumine Üles

  Liigub failisüsteemis ühe taseme võrra ülespoole.

Liikumine Tagasi

  Liigub failisüsteemi sirvimise ajaloos ühe sammu tagasi.

Liikumine Edasi

  Liigub failisüsteemi sirvimise ajaloos ühe sammu edasi.

### Menüü Seadistused

Seadistused Näidatavad tööriistaribad

  Lülitab sisse või välja peamise tööriistariba, asukohariba või vaateriba näitamise.

Seadistused Kiirklahvide seadistamine...

  Võimaldab seadistada &filelight;i kiirklahve.

Seadistused Tööriistaribade seadistamine...

  Võimaldab seadistada ja muuta &filelight;i tööriistaribasid.

Seadistused Filelighti seadistamine...

  Avab &filelight;i seadistustedialoogi.

Menüü Abi

&help.menu.documentation;

## Autorid ja litsents

### &filelight;

Rakenduse autoriõigus 2003: Max B. Howell max.howell@methylblue.com

Rakenduse autoriõigus 2009: Martin Sandsmark martin.sandsmark@kde.org

&underGPL;

### Dokumentatsioon

Dokumentatsiooni autoriõigus 2003: Max B. Howell max.howell@methylblue.com

Dokumentatsiooni autoriõigus 2009: Martin Sandsmark martin.sandsmark@kde.org

Tõlge eesti keelde: Marek Laane bald@smail.ee

&underFDL;

## Paigaldamine

### &filelight;i hankimine

&install.intro.documentation;

### Kompileerimine ja paigaldamine

&install.compile.documentation;

&documentation.index;