# Puhverserver

&Krishna.Tateneni; &Krishna.Tateneni.mail;
Marek
Laane

    bald@online.ee

Tõlge eesti keelde
2011-11-21
&kde; 4.8
KDE
Süsteemi seadistused
puhverserver
proksid

## Puhverserverid

### Sissejuhatus

Puhverserverid ehk proxyd või proksid on rakendused arvutil, mis töötab serverina võrgus, millega oled ühendatud (modemi vahendusel või mingil muul moel). Need rakendused võtavad vastu &HTTP;- ja &FTP;-päringuid, hangivad internetist vajalikud failid ning saadavad need soovi esitanud klientarvutile.

Kui puhverserver on seadistatud, suunatakse &HTTP;- ja/või &FTP;-päringud ümber puhverserverina toimiva arvuti kaudu. Siiski on võimalik määrata ka konkreetsed masinad, millega saab ühendust võtta otse, mitte puhverserveri vahendusel. Kui kuulud näiteks kohtvõrku, ei ole tõenäoliselt ligipääsuks kohalikele masinatele mõtet puhverserverit kasutada.

Puhverserver on vaja seadistada ainult siis, kui seda nõuab sinu võrguadministraator (sissehelistamisteenuse korral on selleks internetiteenuse pakkuja ehk ISP). Muul juhul, eriti kui puhverdamine on sulle veidi segane ning internetiühendus paistab muidu korras olevat, ei ole mingit vajadust midagi muuta.

Pane palun tähele, et puhverserverite kasutamine on lisavõimalus, mis võib samas pakkuda kiirema ligipääsu andmetele internetis.

Kui sa ei ole kindel, kas vajad puhverserverit või mitte, pea nõu oma süsteemiadministraatori või internetiteenuse pakkujaga.

### Kasutamine

Puhverserver puudub

  Vali see, kui sa ei soovi kasutada puhverserverit ja tahad otse internetti ühenduda.

Kui oled langetanud valiku puhverserveri kasuks, on mitu võimalust selle seadistusi kohandada.

Puhverserveri seadistuse automaatne tuvastamine

  Selle lubamine laseb puhverserveri seadistusskripti automaatselt otsida, tuvastada ja laadida.

  Järgmisest võimalusest erineb see ainult selle poolest, et ei nõua seadistusskripti faili asukoha määramist. Selle asemel laaditakse see automaatselt alla Veebipuhvri automaatse tuvastamise (WPAD, inglise keeles Web Proxy Auto-Discovery) abil.

  Kui sellega tekib mingeid probleeme, uuri lähemat infot KKK-st aadressil http://www.konqueror.org.

Kasutatakse järgnevat puhverserveri automaatse seadistuse URL-i

  Vali see, kui puhverserveri tuge pakub kindlal aadressil asuv skriptifail. Aadressi saab kirjutada tekstiväljale või valida see failiavamisdialoogist, mis avaneb klõpsuga kataloogi ikoonil.

Kasutatakse süsteemset puhverserveri seadistust

  Mõned süsteemid on seadistatud muutujaga $`HTTP_PROXY`, et võimaldada nii graafilistel kui mittegraafiliste rakendustel jagada üht ja sama puhverserveri seadistuse infot.

  Kui tead kindlalt, et see on ka sinu puhul nii, vali see võimalus ja klõpsa nupul Automaatne tuvastamine, mis lubab määrata puhverserveri(te) aadressi kujundavad keskkonnamuutujad.

  Sisesta väljale Erandid keskkonnamuutuja, näiteks $`NO_PROXY`, mida kasutatakse nende saitide aadresside salvestamiseks, mida puhverserver ei peaks kasutama.

  Keskkonnamuutujate väärtuse näitamine võimaldab näha nime asemel keskkonnamuutuja väärtust. Siiski pole selles moodulis võimalik keskkonnamuutujate väärtusi muuta.

Käsitsi määratud puhverserveri seadistuse kasutamine

  Puhverserveri täisaadress sisaldab nii internetiaadressi kui pordi numbrit. Need tuleb sisestada vastavatesse tekstikastidesse. Kasti Selle puhverserveri kasutamine kõigi protokollide puhul märkimine kopeerib HTTP-puhverserveri aadressid ja pordi kõigisse teistesse puhverserveri väljadesse, mis aitab kirjutamisvaeva kokku hoida.

  Erandid

    Kirjuta komadega eraldatult masinanimed või IP-aadressid, millele ei tuleks rakendada ülal määratud puhverserveri seadistust. Kui soovid välja jätta kõik konkreetse domeeni masinad, sisesta lihtsalt domeeni nimi, mille ees seisab punkt. Näiteks kõigi kde-org-i masinate väljajätmiseks kirjuta `.kde.org`. Metamärgid, näiteks `*` või `?`, ei ole toetatud ja need ei toimi. Lisaks võib sisestada ka IP-aadresse, näiteks 127.0.0.1, ja IP-aadresse alamvõrguga, näiteks 192.168.0.1/24.

  Valida võib ka võimaluse Puhverserveri seadistusi kasutatakse ainult erandite nimekirjas olevate aadresside puhul.

  Selle kasti märkimine muudab loendi mõtte vastupidiseks, &ie; puhverservereid kasutatakse ainult siis, kui soovitud &URL; kattub mõne siin loetletud aadressiga.

  See võib olla kasulik näiteks juhul, kui sul tuleb kasutada puhverserverit ainult ligipääsuks mõnele konkreetsele saidile, näiteks kaugintranetile. Kui sinu nõudmised on keerukamad, võib olla mõttekam kasutada seadistusskripti.