# &kppp; nõustaja

## Nõustaja käivitamine

Nõustaja saab käivitada &kppp; avadialoogist. Käivita &kppp; K menüüst, kus see peaks leiduma alammenüüs Internet kirjena Sissehelistamisvahend.

Ilmub selline dialoog:

&kppp; käivitusdialoog
&kppp; käivitusdialoog

&kppp; käivitusdialoog

Tõenäoliselt ei ole sul esimesel korral mitte midagi seadistatud, seepärast sellest alustamegi.

Klõpsa nupule Seadista, et avada &kppp; seadistuste dialoog. Vali kaardil Kontod Uus, mis võimaldab hakata seadistama uut internetiühendust.

Dialoog pakub välja kolm võimalust: Nõustaja, Käsitsi seadistamine ja Loobu

Dialoog küsib, mida soovid teha...
Dialoog küsib, mida soovid teha...

Dialoog küsib, mida soovid teha

Nõustaja

  Kui sul on üsna tavaline modem ja sinu ISP on maa üks suuremaid, suudab nõustaja tõenäoliselt ilma vaevata rajada toimiva internetiühenduse. Proovi enne ühenduse käsitsiseadistamise juurde asumist seda võimalust.

Käsitsi seadistamine

  Kui nõustaja ei suutnud sind aidata või kui tahad kõiki asju ise teha, vali see võimalus. Nõustaja suudab praegu sind aidata ainult teatud vähese hulga riikide ja internetiteenuse pakkujate puhul.

Loobu

  Vali see, kui sa tõesti ei soovi praegu uut kontot looma asuda. Selle järel kaob dialoog ning ilmub tagasi sissehelistaja algdialoog.

Antud peatüki huvides eeldame, et valisid nõustaja. Dialoogil baseeruvat seadistamist kirjeldame hiljem.

## Nõustaja kui selline

Esimesel dialoogil on natuke sissejuhatavat teksti, mis selgitab asju, mida sa õigupoolest pidanuks lugema juba käsiraamatu esimesest peatükist. Klõps nupul Järgmine viib siit edasi.

Teises dialoogis palutakse valida asukohamaa. Siin ei ole ära toodud kaugeltki kõiki maid ja kui sinu maad nimekirjas ei ole, tuleks vajutada nuppu Loobu, mille järel saab ühendus luua dialoogil baseeruva seadistamisega.

Järgmises dialoogis saad valida internetiteenuse pakkujate vahel, mida &kppp; tunneb, vastavalt eelmises dialoogis valitud maale. Ka siin tuleks juhul, kui sinu ISP nimekirjast puudub, klõpsata nuppu Loobu ja asuda dialoogil baseeruva seadistamise kallale.

Seejärel palutakse anda internetiühenduseks vajalik kasutajanimi ja parool. Arvesta, et mõne ISP korral võib see erineda meilikonto kasutajanimest ja paroolist, nii et kontrolli, kas oled ikka õiged valinud. Jätkamiseks klõpsa nuppu Järgmine.

Järgmises dialoogis saab sisestada spetsiaalse helistamise prefiksi, kui seda vaja peaks olema - kui näiteks pead väljahelistamiseks numbri ette valima 0 või on sellist tavalise numbri ette valitavat koodi mingiks muuks puhuks vaja. Jätkamiseks klõpsa nuppu Järgmine.

Ja ongi kõik! Kui soovid mistahes valikut üle või ümber vaadata, saad nuppude Tagasi ja Järgmine abil dialoogides edasi-tagasi liikuda. Kui kõik on korras, klõpsa nuppu Lõpeta.

Mõistagi saab kõike siin määratut igal ajal muuta &kppp; seadistustedialoogi abil.