CREATE_MAKEFILES(1)

NIMI
create_makefiles - Loob uuesti kataloogis kõik Makefile'id

SüNOPSIS

create_makefiles [kataloog]

KIRJELDUS

create_makefiles loob uuesti kõik Makefile'id määratud kataloogis ja selle alamkataloogides vastava Makefile.am malli põhjal.

Skript tuleb käivitada tipptaseme kataloogis (kus leidub configure). Skript säästab aega, mis muidu kulub konfigureerimise täieliku taassooritamise peale.

Kui lähtekataloog erineb ehituskataloogist (vaata allpool keskkonnamuutujaid), eeldatakse, et Makefile.am ja Makefile.in asuvad lähtekataloogis ja Makefile ehituskataloogis.

See utiliit kuulub KDE tarkvaraarenduse komplekti koosseisu.

KESKKOND

Kui lähtekataloog on ehituskataloogist erinev, tuleb määrata üks (aga mitte mõlemad) järgnevatest muutujatest. Kui ehituskataloog on lihtsalt lähtekataloogi alamkataloog, tuleks kasutada lihtsamat muutujat OBJ_SUBDIR.

OBJ_SUBJDIR
    Osutab, et ehituskataloog on lähtekataloogi määratud alamkataloog. Kui näiteks lähtekataloog on kdesdk ja ehituskataloog kdesdk/obj-i386-linux, tuleb OBJ_SUBDIR väärtuseks määrata obj-i386-linux.

OBJ_REPLACEMENT
    sed-avaldis, millega teisendatakse lähtekataloog ehituskataloogiks. Kui näiteks lähtekataloog on kdesdk/obj-i386-linux, tuleb OBJ_REPLACEMENT väärtuseks määrata s#kdesdk#kdesdk-obj#.

VAATA KA

create_makefile(1) make(2)

AUTORID

create_makefiles'i kirjutas David Faure faure@kde.org.

Käesoleva manuaalilehekülje kirjutas Ben Burton bab@debian.org Debiani GNU/Linuxi süsteemi tarbeks (kuid seda saavad kasutada ka muud süsteemid).